CELEX: 32007R0975
Language: et
Date: 2007-08-21 00:00:00
Title: Komisjoni määrus (EÜ) nr 975/2007, 21. august 2007 , millega kehtestatakse ajavahemikuks 1. augustist kuni 30. septembrini 2007 kvoodivälise isoglükoosi eksportimise koguseline piirnorm

22.8.2007   
            
            
               ET
            
            
               Euroopa Liidu Teataja
            
            
               L 217/3
            
         
      KOMISJONI MÄÄRUS (EÜ) nr 975/2007,
   21. august 2007,
   millega kehtestatakse ajavahemikuks 1. augustist kuni 30. septembrini 2007 kvoodivälise isoglükoosi eksportimise koguseline piirnorm
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1) eriti selle artikli 12 punkti d,
   ning arvestades järgmist:
   
               (1)
            
            
               Vastavalt määruse (EÜ) nr 318/2006 artikli 12 lõikele d võib kõnealuse määruse artiklis 7 osutatud isoglükoosi kvoodist enam toodetud isoglükoosikoguseid eksportida üksnes kindlaksmääratud kogusepiirangu ulatuses.
            
         
               (2)
            
            
               Teatavate ühenduse isoglükoositootjate jaoks on ühendusest väljaeksportimine nende majandustegevuse oluline osa ning nad on esindatud ka ühendusevälistel traditsioonilistel turgudel. Isoglükoosi eksportimine nendele turgudele võib olla majanduslikult elujõuline ka ilma eksporditoetusi andmata. Seetõttu tuleb kvoodivälisele isoglükoosi ekspordile määrata koguseline piirnorm, et asjaomased ühenduse tootjad võiksid oma tarneid traditsioonilistele turgudele jätkata.
            
         
               (3)
            
            
               Ajavahemikul 1. augustist kuni 30. septembrini 2007 on kvoodivälise isoglükoosi eksportimisel turunõudlusele vastavaks hinnatud koguseline piirnorm 20 000 t kuivainena.
            
         
               (4)
            
            
               Komisjoni 27. märtsi 2006. aasta määruse (EÜ) nr 493/2006 (millega kehtestatakse üleminekumeetmed suhkrusektori turgude ühise korralduse reformi raames ning muudetakse määrusi (EÜ) nr 1265/2001 ja (EÜ) nr 314/2002) (2) artikliga 3 oli ette nähtud 2006/2007. turustusaasta suhkru, isoglükoosi või inuliinisiirupi toodangu teatavate koguste ennetav turult kõrvaldamine. Asjaomased ettevõtted võisid taotleda, et nende toodetud ja selle meetmega hõlmatavaid koguseid käsitataks kvooti täielikult või osaliselt ületavate kogustena, mis avaks neile määruse (EÜ) nr 318/2006 artiklis 12 sätestatud kvoodivälise toodangu võimalused. Kõnealused taotlused tuli esitada enne 31. jaanuari 2007. Selleks et asjaomastel ettevõtetel oleks võimalik esitada taotlusi isoglükoosi eksportimiseks kvoodivälise isoglükoosi ekspordile määratud koguselise piirnormi raames, tuleks kõnealuste taotluste esitamiseks määrata hilisem tähtaeg.
            
         
               (5)
            
            
               Litsentsitaotluste esitamise kohta tuleks kehtestada üksikasjalikud eeskirjad, et tagada õiguspärane juhtimine ja tõhus kontroll ning hoida ära spekuleerimist.
            
         
               (6)
            
            
               Pettuseohu vähendamiseks ja hoidmaks ära kuritarvitamist, mis võiks kaasneda asjaomase isoglükoosisiirupi reimportimise või uuesti sissevedamisega ühendusse, tuleks teatavad Lääne-Balkani riigid kvoodivälise isoglükoosi eksportimiseks toetuskõlblike sihtkohtade hulgast välja arvata. Siiski ei tohiks seda väljaarvamist kohaldada kõnealuse piirkonna nende riikide puhul, mille ametivõimud peavad ühendusse eksporditavate suhkru- või isoglükoositoodete päritolu kinnitamiseks väljastama ekspordisertifikaadi, sest see piirab pettuseohtu.
            
         
               (7)
            
            
               Samuti ei tohiks kvoodivälise isoglükoosi eksporti lubada teatavatest lähematest sihtkohtadest, et tagada ühtsus suhkrusektori ekspordi asjakohaste sätetega, mis on kehtestatud komisjoni 28. juuni 2006. aasta määrusega (EÜ) nr 958/2006, mis käsitleb alalist pakkumismenetlust valge suhkru eksporditoetuste kindlaksmääramiseks 2006/2007. turustusaastaks (3) ning komisjoni 17. jaanuari 2007. aasta määrusega (EÜ) nr 38/2007, millega kuulutatakse välja alaline pakkumismenetlus Belgia, Tšehhi Vabariigi, Hispaania, Iirimaa, Itaalia, Ungari, Poola, Slovakkia ja Rootsi sekkumisametite valduses oleva suhkru ekspordiks edasimüümiseks. (4)
               
            
         
               (8)
            
            
               Liikmesriikidelt tuleks nõuda kõikide vajalike kontrollimeetmete võtmist, et võidelda reimportimise ohuga ning eelkõige tagada tagasitoodud kaupa käsitlevate erieeskirjade järgimine, millele on osutatud nõukogu 12. oktoobri 1992. aasta määruses (EMÜ) nr 2913/92, millega kehtestatakse ühenduse tolliseadustik, (5) ning komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik. (6)
               
            
         
               (9)
            
            
               Komisjoni 30. juuni 2006. aasta määruse (EÜ) nr 951/2006 (millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris) (7) sätetele lisaks tuleks kehtestada täiendavad rakendussätted käesoleva määrusega ettenähtud kogusepiirangute haldamiseks, eelkõige ekspordilitsentside taotlemise tingimuste suhtes.
            
         
               (10)
            
            
               Käesoleva määrusega ettenähtud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Koguseline piirnorm kvoodivälise isoglükoosi eksportimisel
   1.   Ajavahemikuks 1. augustist30. septembrini 2007 on määruse (EÜ) nr 318/2006 artikli 12 lõikes d osutatud CN-koodide 1702 40 10, 1702 60 10 ja 1702 90 30 alla kuuluva kvoodivälise isoglükoosi ilma toetuseta eksportimise koguseline piirnorm 20 000 tonni kuivainena.
   2.   Selle koguselise piirnormi raames on lubatud eksportida kõikidesse sihtkohtadesse, välja arvatud
   
               a)
            
            
               kolmandatesse riikidesse: Andorra, Püha Tool (Vatikani Linnriik), Liechtenstein, San Marino, Albaania, Bosnia ja Hertsegoviina, Montenegro, endine Jugoslaavia Makedoonia Vabariik;
            
         
               b)
            
            
               EL liikmesriikide territooriumidele, mis ei kuulu ühenduse tolliterritooriumi alla: Gibraltar, Ceuta, Melilla, Livigno ja Campione d’Italia kommuunid, Helgoland, Gröönimaa, Fääri saared, Küprose Vabariigi piirkonnad, mille üle Küprose Vabariigi valitsusel puudub tegelik kontroll.
            
         3.   Lõikes 1 osutatud toodete eksport on lubatud üksnes järgmistel tingimustel:
   
               a)
            
            
               nad on saadud glükoosi isomeerimise teel;
            
         
               b)
            
            
               nende kuivaine fruktoosisisaldus on vähemalt 41 massiprotsenti;
            
         
               c)
            
            
               nende polüsahhariidide ja oligosahhariidide, sealhulgas di- ja trisahhariidide üldsisaldus kuivaines on alla 8,5 massiprotsendi.
            
         Isoglükoosi kuivainesisaldus määratakse massiproportsioonis 1:1 vedeldatud lahuse tiheduse põhjal või väga suure tihedusega toodete puhul kuivatamise teel.
   4.   Erandina määruse (EÜ) nr 493/2006 artikli 3 lõikes 1 määratud tähtajast võivad ettevõtted, kelle isoglükoositoodang ületas kõnealuses lõikes osutatud piirväärtuse, esitada enne 30. septembrit 2007 taotluse, et nende isoglükoositoodangu see osa, mis ületab eespool nimetatud piirväärtuse, loetaks täielikult või osaliselt üle kvoodi toodetud koguse hulka.
   Artikkel 2
   Ekspordilitsentsid
   1.   Artikli 1 lõikega 1 määratud koguselise piirnormiga seotud ekspordi puhul tuleb vastavalt komisjoni määrusele (EÜ) nr 1291/2000, (8) määrusele (EÜ) nr 951/2006 ja määruse (EÜ) nr 967/2006 (9) artiklile 19 esitada ekspordilitsents, kui käesolevas määruses ei ole sätestatud teisiti.
   2.   Erandina määruse (EÜ) nr 1291/2000 artiklist 9 ei ole ekspordilitsentsidest tulenevad õigused loovutatavad.
   Artikkel 3
   Ekspordilitsentside taotlemine
   1.   Käesoleva määruse artikli 1 lõikega 1 määratud koguselise piirnormiga seotud ekspordilitsentside taotlusi võivad esitada üksnes need isoglükoositootjad, keda on vastavalt määruse (EÜ) nr 318/2006 artiklile 17 tunnustatud ning kellele on kooskõlas kõnealuse määruse artikliga 7 eraldatud turustusaastaks 2006/2007 isoglükoosi kvoot.
   2.   Ekspordilitsentside taotlused esitatakse selle liikmesriigi pädevale asutusele, kus taotlejale eraldati isoglükoosi kvoot.
   3.   Ekspordilitsentside taotlusi on võimalik esitada igal nädalal esmaspäevast reedeni alates käesoleva määruse jõustumisest kuni litsentside väljastamise lõppemiseni vastavalt artiklile 8.
   4.   Nädala jooksul võivad taotlejad esitada ainult ühe taotluse.
   5.   Ühe ekspordilitsentsi jaoks taotletav kogus ei või ületada 5 000 tonni.
   6.   Koos taotlusega tuleb esitada tõend, et artiklis 4 osutatud tagatis on esitatud.
   7.   Ekspordilitsentsi taotluse ja ekspordilitsentsi lahtrisse 20 tehakse järgmine kanne:
   
      „kvoodiväline isoglükoos eksportimiseks ilma toetuseta”.
   
   Artikkel 4
   Ekspordilitsentsi tagatis
   1.   Erandina määruse (EÜ) nr 951/2006 artikli 12 lõike 1 punkti b neljandast taandest esitab taotleja 11 euro suuruse tagatise 100 kg isoglükoosi kuivaine netomassi kohta.
   2.   Lõikes 1 osutatud tagatise võib taotleja valikul esitada sularahas või garantiina, mille annab välja selle liikmesriigi poolt sätestatud nõuetele vastav asutus, kus litsentsitaotlus esitati.
   3.   Lõikes 1 osutatud tagatis vabastatakse määruse (EÜ) nr 1291/2000 artikli 35 kohaselt:
   
               a)
            
            
               koguste kohta, mille puhul taotleja on määruse (EÜ) nr 1291/2000 artikli 31 lõikes b ja artikli 32 lõike 1 punkti b alapunktis i esitatud tähenduses täitnud ekspordikohustuse, mis tuleneb käesoleva määruse artikli 6 kohaselt väljastatud litsentsidest, ning
            
         
               b)
            
            
               kui taotleja on esitanud ekspordilitsentsi väljastanud liikmesriigi pädevatele asutustele rahuldava tõendi, et kõnealuse isoglükoosikoguse importimisel eksportimise sihtkohta on tolliformaalsused komisjoni määruse (EÜ) nr 800/1999 (10) artikli 16 kohaselt täidetud.
            
         Artikkel 5
   Liikmesriikide teatamiskohustus
   1.   Liikmesriigid teatavad komisjonile hiljemalt iga nädala esimesel tööpäeval isoglükoosi kogused, mille kohta eelneval nädalal on esitatud ekspordilitsentside taotlused.
   Taotletud kogused esitatakse kaheksakohaliste CN-koodide kaupa. Liikmesriigid teavitavad komisjoni ka juhul, kui ühtegi ekspordilitsentsi taotlust ei esitata.
   2.   Komisjon koostab iganädalase arvestuse kogustest, mille kohta on esitatud ekspordilitsentside taotlused.
   Artikkel 6
   Litsentside väljastamine ja kehtivus
   1.   Litsentsid väljastatakse artikli 5 lõikes 1 osutatud teatamisest arvates kolmandal tööpäeval, võttes vajadusel arvesse komisjoni poolt vastavalt artiklile 8 määratud heakskiiduprotsenti.
   2.   Liikmesriigid teatavad komisjonile iga nädala esimesel tööpäeval isoglükoosi kogused, mille kohta eelneval nädalal on väljastatud ekspordilitsentsid.
   3.   Artikli 1 lõikega 1 määratud koguselise piirnormiga seotud ekspordilitsentsid kehtivad kuni 30. septembrini 2007.
   4.   Iga liikmesriik peab arvestust isoglükoosikoguste kohta, mis on artikli 6 lõike 1 kohaste ekspordilitsentside alusel tegelikult eksporditud.
   5.   Liikmesriigid teatavad komisjonile enne iga kuu lõppu isoglükoosi kogused, mis on eelneva kuu jooksul tegelikult eksporditud.
   Artikkel 7
   Teatamisviis
   Artikli 5 lõikes 1, artikli 6 lõigetes 2 ja 5 osutatud teave saadetakse elektrooniliselt vastavalt vormile, mille komisjon on liikmesriikidele selleks ette näinud.
   Artikkel 8
   Ekspordilitsentside väljastamise heakskiiduprotsent ning litsentsitaotluste esitamise peatamine
   Kui ekspordilitsentside jaoks taotletavad kogused ületavad asjaomaseks ajavahemikuks käesoleva määruse artikli 1 lõikega 1 määratud koguselise piirnormi, kohaldatakse määruse (EÜ) nr 951/2006 artiklit 9 mutatis mutandis.
   Artikkel 9
   Kontrollimine
   Liikmesriigid võtavad kõik vajalikud meetmed asjakohase kontrolli kehtestamiseks, et tagada tagasitoodud kaupa käsitlevate erieeskirjade järgimine, millele on osutatud määruse (EMÜ) nr 2913/92 VI jaotise 2. peatükis ja määruse (EMÜ) nr 2454/93 III osa I jaotises ning vältida kolmandate riikidega sõlmitud sooduslepingute eiramist.
   Artikkel 10
   Jõustumine
   Käesolev määrus jõustub selle Euroopa Liidu Teatajas avaldamise päeval.
   Käesolevat määrust kohaldatakse alates 1. augustist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 58, 28.2.2006, lk 1. Määrust on viimati muudetud komisjoni määrusega (EÜ) nr 247/2007 (ELT L 69, 9.3.2007, lk 3).
   
      (2)  ELT L 89, 28.3.2006, lk 11. Määrust on viimati muudetud määrusega (EÜ) nr 793/2007 (ELT L 169, 29.6.2007, lk 22).
   
      (3)  ELT L 175, 29.6.2006, lk 49. Määrust on viimati muudetud määrusega (EÜ) nr 203/2007 (ELT L 61, 28.2.2007, lk 3).
   
      (4)  ELT L 11, 18.1.2007, lk 4. Määrust on muudetud määrusega (EÜ) nr 203/2007.
   
      (5)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (6)  EÜT L 253, 11.10.1993, lk 1. Määrust on viimati muudetud määrusega (EÜ) nr 214/2007 (ELT L 62, 1.3.2007, lk 6).
   
      (7)  ELT L 178, 1.7.2006, lk 24. Määrust on muudetud määrusega (EÜ) nr 2031/2006 (ELT L 414, 30.12.2006, lk 43).
   
      (8)  ELT L 152, 24.6.2000, lk 1.
   
      (9)  ELT L 176, 30.6.2006, lk 22.
   
      (10)  EÜT L 102, 17.4.1999, lk 11.